
ΤΕΥΧΟΣ ΔΕΥΤΕΡΟ 


Αρ 


. Φύλλου 3370 


ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 


1 

Έγκριση τροποποίησης του οργανισμού του κοι¬ 
νωφελούς ιδρύματος με την επωνυμία «ΚΕΝΤΡΟ 
ΠΑΙΔΕΙΑΣ ΕΠΙΣΤΗΜΩΝ», που κυρώθηκε με το με 
από 23.12.1999 π.δ. (ΦΕΚ 15 τ.Β'), ο οποίος στη 
συνέχεια τροποποιήθηκε με το από 19.1.2005 π.δ. 
(ΦΕΚ 107 τ.Β'). 

2 

Έγκριση τροποποίησης διατάξεων του οργανι¬ 
σμού του κοινωφελούς ιδρύματος με την επω¬ 
νυμία «ΕΛΛΗΝΙΚΟ ΙΔΡΥΜΑ ΕΡΕΥΝΑΣ ΤΟΥ ΚΑΡΚΙ¬ 
ΝΟΥ», που κυρώθηκε με το από 5.9.2008 π.δ.(ΦΕΚ 
1964/Β ), όπως αυτό διορθώθηκε με το ΦΕΚ 2342/ 
Β' μέσω της στήλης σφαλμάτων. 


ΑΠΟΦΑΣΕΙΣ 

3 

Καθορισμός ύψους ωριαίας αντιμισθίας και ωρών 
εβδομαδιαίας απασχόλησης ιδιωτών οι οποίοι 
προσλαμβάνονται για τη διδασκαλία αντικειμέ¬ 
νων / μαθημάτων στα Καλλιτεχνικά Σχολεία. 

4 

Διάρκεια ισχύος δελτίων αιτούντων διεθνή προ¬ 
στασία. 

5 

Αύξηση ωραρίου υπαλλήλων του Δήμου Χανίων. 

6 

Αύξηση ωραρίου εργασίας υπαλλήλου με σχέση 
εργασίας ιδιωτικού δικαίου ορισμένου χρόνου 
του Ν.Π.Δ.Δ. του Δήμου Θέρμης Νομού Θεσσαλο¬ 
νίκης "Κέντρα Κοινωνικής Πρόνοιας - Φροντίδας 
και Προσχολικής Αγωγής Δήμου Θέρμης". 

7 

Καθιέρωση σπερωριακής απασχόλησης υπαλλή¬ 
λων της Γενικής Δ/νσης Περιφερειακής Αγροτικής 
Οικονομίας και Κτηνιατρικής της Περιφέρειας Νο¬ 
τίου Αιγαίου για το Β' εξάμηνο έτους 2017. 


ΠΡΟΕΔΡΙΚΑ ΔΙΑΤΑΓΜΑΤΑ 

Π) 

Έγκριση τροποποίησης του οργανισμού του κοι¬ 
νωφελούς ιδρύματος με την επωνυμία «ΚΕΝΤΡΟ 
ΠΑΙΔΕΙΑΣ ΕΠΙΣΤΗΜΩΝ», που κυρώθηκε με το με 
από 23.12.1999 π.δ. (ΦΕΚ 15 τ.Β'), ο οποίος στη 
συνέχεια τροποποιήθηκε με το από 19.1.2005 
π.δ. (ΦΕΚ 107 τ.Β'). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

Τις διατάξεις: 

1. α) της υπ' αριθμ. 146903/17.3.1999 πράξης της 
συμβολαιογράφου Αθηνών Ειρήνης Κων/νου Ρουσσά- 
κη - Κατριβάνου, όπως τροποποιήθηκε με τις με αριθμ. 
146958/17.5.1999, 146995/23.6.1999 και 147029/ 
19.7.1999 συμβολαιογραφικές πράξεις, με τις οποίες ο 
Κωνσταντίνος Δημητριάδης, σύστησε κοινωφελές Ίδρυ¬ 
μα με την επωνυμία «ΚΕΝΤΡΟ ΠΑΙΔΕΙΑΣ ΕΠΙΣΤΗΜΩΝ», 
β) το από 23.12.1999 π.δ. (ΦΕΚ 15 τ.Β'), με το οποίο κυ¬ 
ρώθηκε ο οργανισμός του, ο οποίος στη συνέχεια τροπο¬ 
ποιήθηκε με το από 19.1.2005 π.δ. (ΦΕΚ 107 τ.Β'), γ) των 
άρθρων 51 παρ. 1 και 52 παρ. 1 του ν. 4182/2013 (ΦΕΚ 
185 Α') και δ) του άρθρου 110 του Αστικού Κώδικα. 

2. Την υπ' αριθμ. 2.116/26.5.2016 πράξη της συμβολαι¬ 
ογράφου Αθηνών Ιωάννας Γεωργίου Φωτοπούλου, περί 
τροποποίησης του οργανισμού του Ιδρύματος. 

3. Τα από 20.4.2016 και 1.2.2017 πρακτικά συνεδρία¬ 
σης του Διοικητικού Συμβουλίου του Ιδρύματος. 

4. Το π.δ. 73/2015 (ΦΕΚ Α' 116) «Διορισμός Αντιπρο¬ 
έδρου της Κυβέρνησης, Υπουργών, Αναπληρωτών 
Υπουργών και Υφυπουργών». 

5. Το π.δ. 125/2016 (ΦΕΚ Α' 210) "Διορισμός Υπουργών, 
Αναπληρωτών Υπουργών και Υφυπουργών". 

6. Την υπ' αριθμ. Υ8/25.9.2015 (ΦΕΚ Β' 2109) απόφα¬ 
ση περί "Ανάθεσης Αρμοδιοτήτων στον Αναπληρωτή 
Υπουργό Παιδείας, Έρευνας και Θρησκευμάτων Κων¬ 
σταντίνο Φωτάκη". 

7. Την υπ'αριθμ. 201408/Υ1/25.11.2016 (ΦΕΚ Β' 3818) 
απόφαση περί'Άνάθεσης Αρμοδιοτήτων στον Υφυπουρ¬ 
γό Παιδείας, Έρευνας και Θρησκευμάτων Δημήτριο Μπα- 
ξεβανάκη". 

8. Την υπ'αριθμ. ΥΠΘΙΚ0010218 ΕΞ 2016/14.11.2016 
(ΦΕΚ Β' 3696) απόφαση περί'Άνάθεσης Αρμοδιοτήτων 
στην Υφυπουργό Οικονομικών Αικατερίνη Παπανάτσιου". 

9. Το π.δ. 111/2014 (ΦΕΚ Α' 178), περί "Οργανισμού 
Υπουργείου Οικονομικών". 

Με πρόταση της Υφυπουργού Οικονομικών, του 
Υπουργού Παιδείας, Έρευνας και Θρησκευμάτων, της 
Υπουργού Πολιτισμού και Αθλητισμού, του Αναπληρωτή 
Υπουργού και του Υφυπουργού Παιδείας, Έρευνας και 
Θρησκευμάτων, αποφασίζουμε: 

Άρθρο μόνο 

Εγκρίνουμε την τροποποίηση της διάταξης της παρα¬ 
γράφου 2 του άρθρου 15 (Διάλυση του Ιδρύματος-Τύχη 
της περιουσίας του) του Οργανισμού διοίκησης και δια¬ 
χείρισης του κοινωφελούς ιδρύματος με την επωνυμία 
«ΚΕΝΤΡΟ ΠΑΙΔΕΙΑΣ ΕΠΙΣΤΗΜΩΝ», που αποφασίστηκε με 
το από 20.4.2016 πρακτικό συνεδρίασης του Διοικητικού 
Συμβουλίου αυτού, ως ακολούθως: 

«Άρθρο 15 

Διάλυση του Ιδρύματος - 
Τύχη της περιουσίας του 

Η παράγραφος 2 του άρθρου 15, αντικαθίστανται ως 
ακολούθως: 

«Σε περίπτωση διάλυσης του Ιδρύματος για οποιονδή- 
ποτε λόγο, η περιουσία του περιέρχεται στο Κοινωφελές 
Σωματείο Ιδιωτικού Δικαίου με την επωνυμία «Η εν Αθή- 
ναις Φιλεκπαιδευτική εταιρεία», εκτός αν άλλως αποφα¬ 
σίσει το Διοικητικό Συμβούλιο και πάντως σε άλλο ίδρυ¬ 
μα με παρεμφερές σκοπό με το συνιστώμενο ίδρυμα.». 

Στον Υπουργό Οικονομικών αναθέτουμε την δημοσί¬ 
ευση και εκτέλεση του παρόντος διατάγματος. 

Αθήνα, 8 Σεπτεμβρίου 2017 
Ο Πρόεδρος της Δημοκρατίας 

ΠΡΟΚΟΠΙΟΣ Β. ΠΑΥΛΟΠΟΥΛΟΣ 

Οι Υπουργοί 

Αναπληρωτής Υπουργός 

Παιδείας, Έρευνας Παιδείας, Έρευνας 

και Θρησκευμάτων και Θρησκευμάτων 

ΚΩΝΣΤΑΝΤΙΝΟΣ ΓΑΒΡΟΓΛΟΥ ΚΩΝΣΤΑΝΤΙΝΟΣ ΦΩΤΑΚΗΣ 

Υφυπουργός 

Παιδείας, Έρευνας Υφυπουργός 

και Θρησκευμάτων Οικονομικών 

ΔΗΜΗΤΡΙΟΣ ΜΠΑΞΕΒΑΝΑΚΗΣ ΑΙΚΑΤΕΡΙΝΗ ΠΑΠΑΝΑΤΣΙΟΥ 

Πολιτισμού και Αθλητισμού 

ΛΥΔΙΑ ΚΟΝΙΟΡΔΟΥ 


( 2 ) 

Έγκριση τροποποίησης διατάξεων του οργανι¬ 
σμού του κοινωφελούς ιδρύματος με την επω¬ 
νυμία «ΕΛΛΗΝΙΚΟ ΙΔΡΥΜΑ ΕΡΕΥΝΑΣ ΤΟΥ ΚΑΡ¬ 
ΚΙΝΟΥ», που κυρώθηκε με το από 5.9.2008 π.δ. 
(ΦΕΚ 1964/Β ), όπως αυτό διορθώθηκε με το ΦΕΚ 
2342/Β - μέσω της στήλης σφαλμάτων. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων: α) 50παρ. 1 και 52 παρ. 1 
του ν. 4182/2013 (185 Α') και β) 108 και 110 του Αστικού 
Κώδικα. 

2. Την αριθμ. 15090/30.11.2005 πράξη της συμβολαι¬ 
ογράφου Αθηνών Μαρίας Μασούρου -Τσανάκα με την 
οποία οι Παρασκευάς Κοσμίδης, Δημοσθένης - Βασίλειος 
Σκάρλος, Μελέτιος - Αθανάσιος Δημόπουλος, Γεώργιος 
Φούντζηλας και Θεοφάνης Οικονομόπουλος, ιατροί, σύ¬ 
στησαν κοινωφελές ίδρυμα με την επωνυμία «ΕΛΛΗΝΙ¬ 
ΚΟ ΙΔΡΥΜΑ ΟΓΚΟΛΟΓΙΑΣ», την αριθμ. 15347/16.6.2006 
τροποποιητική αυτής, με την οποία τροποποιείται η 
επωνυμία του ιδρύματος σε «ΕΛΛΗΝΙΚΟ ΙΔΡΥΜΑ ΕΡΕΥ¬ 
ΝΑΣ ΤΟΥ ΚΑΡΚΙΝΟΥ» (άρθρο 1) καθώς και την αριθμ. 
15659/24.1.2007 τροποποιητική αυτής, με την οποία 
α) εισέρχεται ως ιδρυτικό μέλος η αστική εταιρεία μη 
κερδοσκοπικού χαρακτήρα με την επωνυμία «ΕΛΛΗΝΙΚΗ 
ΣΥΝΕΡΓΑΖΟΜΕΝΗ ΟΓΚΟΛΟΓΙΚΗ ΟΜΑΔΑ», β) αυξάνεται 
η περιουσία του ιδρύματος και τροποποιούνται τα άρ¬ 
θρα 5,8 και 9 των ανωτέρω κωδικοποιημένων διατάξεων 
του καταστατικού συμβολαίου. 

3. Τις διατάξεις του από 5.9.2008 π.δ/τος (ΦΕΚ 1964/ 
Β'), όπως αυτό διορθώθηκε με το ΦΕΚ 2342/Β' μέσω 
της στήλης σφαλμάτων, «Περί έγκρισης σύστασης του 
κοινωφελούς ιδρύματος με την επωνυμία ΕΛΛΗΝΙΚΟ 
ΙΔΡΥΜΑ ΕΡΕΥΝΑΣ ΤΟΥ ΚΑΡΚΙΝΟΥ και κύρωσηςτου Ορ¬ 
γανισμού αυτού». 

4. Το από 31.10.2013 πρακτικό συνεδρίασης του Διοι¬ 
κητικού Συμβουλίου του ιδρύματος. 

5. Το υπ' αριθμ. 111/2014 π.δ. (178 Α') «Οργανισμός 
του Υπουργείου Οικονομικών». 

6. Το π.δ. 73/2015 (ΦΕΚ 116/Α723.9.2015) «Διορισμός 
Αντιπροέδρου της Κυβέρνησης, Υπουργών, Αναπληρω¬ 
τών Υπουργών και Υφυπουργών». 

7. Το π.δ. 125/2016 (ΦΕΚ 210/Α75.11.2016) «Διορισμός 
Υπουργών, Αναπληρωτών Υπουργών και Υφυπουργών». 

8. Την αριθμ. ΥΠΟΙΚ 0010218 ΕΞ2016/14.11.2016 (ΦΕΚ 
3696/Β ) απόφαση των Πρωθυπουργού και Υπουργού 
Οικονομικών, περί ανάθεσης αρμοδιοτήτων στην Υφυ¬ 
πουργό Οικονομικών, Αικατερίνη Παπανάτσιου. 

Με πρόταση της Υφυπουργού Οικονομικών και των 
Υπουργών Παιδείας, Έρευνας και Θρησκευμάτων και 
Υγείας αποφασίζουμε: 

Άρθρο μόνο 

Εγκρίνουμε την τροποποίηση του Οργανισμού του 
κοινωφελούς ιδρύματος με την επωνυμία «ΕΛΛΗΝΙΚΟ 
ΙΔΡΥΜΑ ΕΡΕΥΝΑΣ ΤΟΥ ΚΑΡΚΙΝΟΥ», που κυρώθηκε με το 
από 5.9.2008 π.δ. (ΦΕΚ 1964/Β'), όπως αυτό διορθώθηκε 

με το ΦΕΚ 2342/Β' μέσω της στήλης σφαλμάτων και συ¬ 
γκεκριμένα των άρθρων 1,6,7 και 16 αυτού, σύμφωνα με 
το από 31.10.2013 πρακτικό του Διοικητικού Συμβουλίου 
του Ιδρύματος ως κατωτέρω: 

Άρθρο 1 

Μορφή - Επωνυμία - Έδρα - Σφραγίδα 

1. Το κοινωφελές ίδρυμα με την επωνυμία «ΕΛΛΗΝΙ¬ 
ΚΟ ΙΔΡΥΜΑ ΕΡΕΥΝΑΣ ΤΟΥ ΚΑΡΚΙΝΟΥ» με συντετμημέ- 
νο τίτλο «Ελ.Ι.Ε.Κ.», η οποία επωνυμία αποδίδεται στην 
Αγγλική γλώσσα σε πιστή μετάφραση ως «ΗΕΙΕΕΝΙΟ 
ΕΟΙΙΝΟΑΤΙΟΝ ΡΟΗ ΈΑΝΈΕΚ ΚΕ5ΕΑΡΚΉ», με συντετμημέ- 
νο τίτλο «Η.Γ.Έ.Β», που συστήθηκε από τους Παρασκευά 
Κοσμίδη του Αθανασίου και της Σοφίας, Δημοσθένη - 
Βασίλειο Σκάρλο του Δημητρίου και της Ελένης, Μελέ¬ 
τιο - Αθανάσιο Δημόπουλο του Κωνσταντίνου και της 
Όλγας, Γεώργιο Φούντζηλα του Χαραλάμπους και της 
Ελένης, Θεοφάνη Οικονομόπουλο του Κωνσταντίνου 
και της Χριστίνας, ιατρούς και την αστική εταιρεία μη 
κερδοσκοπικού χαρακτήρα με την επωνυμία «ΕΛΛΗ¬ 
ΝΙΚΗ ΣΥΝΕΡΓΑΖΟΜΕΝΗ ΟΓΚΟΛΟΓΙΚΗ ΟΜΑΔΑ» με την 
υπ' αριθμόν 15.090/30.11.2005 πράξη της συμβολαιο¬ 
γράφου Αθηνών Μαρίας Μασούρου -Τσανάκα, καθώς 
και τις υπ'αριθμ. 15.347/16.6.2006 και 15.659/24.1.2007 
τροποποιητικές αυτής, της ίδιας ως άνω συμβολαιογρά¬ 
φου, αποτελεί Νομικό Πρόσωπο Ιδιωτικού Δικαίου και 
διέπεται από τις διατάξεις της παραπάνω συστατικής 
πράξης και των τροποποιητικών αυτής, του παρόντος 
οργανισμού, του ν. 4182/2013, όπως κάθε φορά ισχύει 
ο νόμος αυτός και των διαταγμάτων, που εκδόθηκαν ή 
θα εκδοθούν σε εκτέλεση του νόμου τούτου. 

2. Έδρα του ιδρύματος είναι η Αθήνα. 

3. Η σφραγίδα του Κοινωφελούς Ιδρύματος είναι 
στρογγυλή και αναγράφει περιμετρικά, μέσα στο πλαί¬ 
σιο, την επωνυμία «ΕΛΛΗΝΙΚΟ ΙΔΡΥΜΑ ΕΡΕΥΝΑΣ ΤΟΥ 
ΚΑΡΚΙΝΟΥ» και στο μέσο το έτος έγκρισης της σύστασής 
του και την κεφαλή του Αριστοτέλη η οποία αποτελεί 
το λογότυπο του Ιδρύματος. Θα υφίσταται αντίστοιχη 
σφραγίδα και στην αγγλική γλώσσα. 

Άρθρο 6 

Διοίκηση 

Ι.Το Κοινωφελές Ίδρυμα «ΕΛΛΗΝΙΚΟ ΙΔΡΥΜΑ ΕΡΕΥ- 
ΝΑΣΤΟΥ ΚΑΡΚΙΝΟΥ» διοικείται από εννεαμελές (9μελές) 
Διοικητικό Συμβούλιο. 

2. Το Διοικητικό Συμβούλιο εκλέγει με τετραετή θητεία 
από τα μέλη του τον Πρόεδρο, τον Γενικό Γραμματέα και 
τον Ταμία, οι οποίοι αποτελούν την Εκτελεστική Επιτρο¬ 
πή του Ιδρύματος που λειτουργεί για τη διευκόλυνση του 
έργου του Ιδρύματος και την επίλυση των καθημερινών 
θεμάτων. 

3. Οι έξι (6) ιδρυτές αποτελούν τα μόνιμα μέλη του Δι¬ 
οικητικού Συμβουλίου. Η εκ των ιδρυτών αστική εταιρεία 
μη κερδοσκοπικού χαρακτήρα με την επωνυμία «ΕΛΛΗ¬ 
ΝΙΚΗ ΣΥΝΕΡΓΑΖΟΜΕΝΗ ΟΓΚΟΛΟΓΙΚΗ ΟΜΑΔΑ» εκπρο¬ 
σωπείται στο Διοικητικό Συμβούλιο του Ιδρύματος από 
τον εκάστοτε Συντονιστή της Επιστημονικής Επιτροπής 
της. Προς τον σκοπό αυτό η «ΕΛΛΗΝΙΚΗ ΣΥΝΕΡΓΑΖΟ¬ 
ΜΕΝΗ ΟΓΚΟΛΟΓΙΚΗ ΟΜΑΔΑ» γνωστοποιεί στο Ίδρυμα 


τον εκάστοτε συντονιστή της Επιστημονικής Επιτροπής 
της και την διάρκεια της θητείας του, τα δε υπόλοιπα 
μόνιμα μέλη του Διοικητικού Συμβουλίου του Ιδρύματος 
με διαπιστωτική απόφασή τους τον πιστοποιούν ως μέ- 
λοςτου Διοικητικού Συμβουλίου. Η γνωστοποίηση αυτή 
γίνεται μέσα σε τρεις μήνες από την κοινοποίηση στην 
«ΕΛΛΗΝΙΚΗ ΣΥΝΕΡΓΑΖΟΜΕΝΗ ΟΓΚΟΛΟΓΙΚΗ ΟΜΑΔΑ» 
Πράξης του Προέδρου του Διοικητικού Συμβουλίου του 
Ιδρύματος μετην οποία η «ΕΛΛΗΝΙΚΗ ΣΥΝΕΡΓΑΖΟΜΕΝΗ 
ΟΓΚΟΛΟΓΙΚΗ ΟΜΑΔΑ» καλείται να ορίσει τον εκπρό¬ 
σωπό της στο Διοικητικό Συμβούλιο. Μέχρι τον ορισμό 
νέου εκπροσώπου της «ΕΛΛΗΝΙΚΗΣ ΣΥΝΕΡΓΑΖΟΜΕΝΗΣ 
ΟΓΚΟΛΟΓΙΚΗΣ ΟΜΑΔΑΣ», το Διοικητικό Συμβούλιο του 
Ιδρύματος λειτουργεί με οκταμελή σύνθεση. 

4. Τα τρία (3) μη μόνιμα μέλη του Διοικητικού Συμ¬ 
βουλίου είναι εξέχοντα μέλη της Ελληνικής Κοινωνίας, 
επιλέγονται με απόφαση των μονίμων μελών του, που 
βρίσκεται σε απαρτία αν τα παρόντα μέλη είναι περισσό¬ 
τερα από τα απάντα και λαμβάνεται με απλή πλειοψηφία 
των παρόντων μέσα στους δύο τελευταίους μήνες της 
θητείας τους που είναι τετραετής και λήγει την τριακοστή 
πρώτη (31 η) Δεκεμβρίου του τετάρτου έτους αρχίζοντας 
την πρώτη (1 η) Ιανουάριου του επομένου έτους. Η επι¬ 
λογή γίνεται με γνώμονα την δυνατότητά τους να προ¬ 
ωθούν τους σκοπούς του Ιδρύματος ως εκ της θέσεώς 
τους και της προβολής τους στην Ελληνική Κοινωνία και 
της διάθεσής τους για εθελοντική προσφορά. 

5. Τα μη μόνιμα μέλη είναι απεριόριστα επανεκλέξιμα. 

6. Το πρώτο Διοικητικό Συμβούλιο του Ιδρύματος, η 
θητεία του οποίου άρχεται, από της δημοσιεύσεως στην 
Εφημερίδα της Κυβερνήσεως του προεδρικού διατάγ¬ 
ματος που εγκρίνει τη σύστασή του, απαρτίζεται από τα 
ακόλουθα οκτώ (8) μέλη: 

ΚΟΣΜΙΔΗ ΠΑΡΑΣΚΕΥΑ του Αθανασίου και της Σοφίας, 
ιατρό. 

ΣΚΑΡΛΟ ΔΗΜΟΣΘΕΝΗ του Δημητρίου και της Ελένης, 
ιατρό. 

ΔΗΜΟΠΟΥΛΟ ΜΕΛΕΤΙΟ - ΑΘΑΝΑΣΙΟ του Κωνσταντί¬ 
νου και της Όλγας, ιατρό. 

ΦΟΥΝΤΖΗΛΑ ΓΕΩΡΓΙΟ του Χαραλάμπους και της Ελέ¬ 
νης, ιατρό. 

ΟΙΚΟΝΟΜΟΠΟΥΛΟ ΘΕΟΦΑΝΗ του Κωνσταντίνου και 
της Χριστίνας, ιατρό. 

ΠΕΚΤΑΣΙΔΗ ΔΗΜΗΤΡΙΟ του Γεωργίου και της Λεμο¬ 
νιάς, ιατρό, ως εκπρόσωπο της εκ των μονίμων μελών 
αστικής εταιρείας μη κερδοσκοπικού χαρακτήρα με την 
επωνυμία «ΕΛΛΗΝΙΚΗ ΣΥΝΕΡΓΑΖΟΜΕΝΗ ΟΓΚΟΛΟΓΙΚΗ 
ΟΜΑΔΑ». 

ΧΑΣΑΠΟΠΟΥΛΟ ΝΙΚΟΛΑΟ του Τάκη και της Δήμητρας, 
Δημοσιογράφο. 

Π ΕΠΕΛΑΣΗ ΑΔΑΜΑΝΤΙΟ του Αντωνίου και της Ιωάν¬ 
νας, τ. Καθηγητή Οικονομικών στο Πανεπιστήμιο της Ν. 
Υόρκης στο Μπάφαλο και του Πολιτειακού Πανεπιστη¬ 
μίου Βιργινίαςτων ΗΠΑ. 

7. Σε περίπτωση μη αποδοχής, αποποίησης, παραίτη¬ 
σης, έκπτωσης, ανικανότητας, θανάτου ή αντικατάστα¬ 
σης για οποιονδήποτε νόμιμο λόγο κάποιου ιδρυτικού 
και κατά συνέπεια μονίμου μέλους, η κενή θέση πλη- 
ρούται με απόφαση των υπολοίπων μονίμων μελών, που 

λαμβάνεται με απλή πλειοψηφία των παρόντων μελών 
που πρέπει να είναι περισσότερα από τα απάντα, με τις 
προϋποθέσεις και την διάρκεια εκλογής των μη μονίμων 
μελών, το δε νέο μέλος λογίζεται ως μη μόνιμο και η 
κενωθείσα θέση στο εξής προσμετράται στα μη μόνι¬ 
μα μέλη. Μετά τη λήξη της θητείας του, κατ' αυτόν τον 
τρόπο, εκλεγέντος μέλους του Διοικητικού Συμβουλίου, 
είναι δυνατόν, με απόφαση των υπολοίπων μονίμων με¬ 
λών που λαμβάνεται με απλή πλειοψηφία των παρόντων, 
το ιδρυτικό μέλος αυτό, να ανακτήσει την ιδιότητα του 
μονίμου μέλους, εφόσον υφίστανται οι νόμιμες προϋ¬ 
ποθέσεις ή έχουν αρθεί τα κωλύματα. 

8. Σε περίπτωση παραίτησης, αποποίησης, έκπτωσης, 
ανικανότητας, θανάτου ή αντικατάστασης για οποιον- 
δήποτε νόμιμο λόγο, κάποιου από τα μη μόνιμα μέλη 
του Διοικητικού Συμβουλίου, η κενή θέση πληρούται 
με απόφαση των ιδρυτικών μελών που λαμβάνεται με 
απλή πλειοψηφία των παρόντων μελών που πρέπει να 
είναι περισσότερα από τα απάντα, για το υπόλοιπο της 
θητείας αυτού που αποχωρεί, εκτός αν η αποχώρηση 
γίνεται κατά το τελευταίο εξάμηνο της λήξης της θητείας 
του, οπότε ο ορισμός γίνεται όχι μόνο για το υπόλοιπο 
της θητείας, αλλά και για τη νέα θητεία. 

9. Τα μέλη του Διοικητικού Συμβουλίου παρέχουν τις 
υπηρεσίες τους χωρίς αμοιβή. Δικαιούνται όμως εξό¬ 
δων κίνησης ή οποιοδήποτε ποσό δαπάνησαν για την 
εκτέλεση υπηρεσίας του Ιδρύματος, εφόσον έγιναν με 
εντολή του Διοικητικού Συμβουλίου και αποδεικνύονται 
με σχετικά παραστατικά. 

Άρθρο 7 

Αρμοδιότητες Διοικητικού Συμβουλίου 

1. Το Διοικητικό Συμβούλιο συνεδριάζει τουλάχιστον 
τρεις (3) φορές το χρόνο στην έδρα του Ιδρύματος, μετά 
από πρόσκληση του Προέδρου και εκτάκτως όποτε το 
ζητήσει ο Π ρόεδρος ή τρία (3) από τα μέλη του με γραπτή 
αίτησή τους, στην οποία θα αναφέρονται τα προς συζή¬ 
τηση θέματα. Η σύγκληση της έκτακτης συνεδρίασης 
του Διοικητικού Συμβουλίου ορίζεται από τον Πρόεδρο 
εντός 15ημέρου από την υποβολή της αίτησης. 

2. Με την πρόσκληση των μελών κοινοποιείται και η 
ημερήσια διάταξη των θεμάτων. Κατά τις συνεδριάσεις 
μπορούν να συζητηθούν και θέματα εκτός ημερήσιας 
διάταξης, εφόσον αυτά είναι σοβαρά και επείγοντα κατά 
την κρίση του Προέδρου του Διοικητικού Συμβουλίου. 

3. Το Διοικητικό Συμβούλιο βρίσκεται σε απαρτία, 
αν τα παρόντα μέλη είναι περισσότερα από τα απάντα. 
Μεταξύ των παρόντων πρέπει υποχρεωτικά να είναι ο 
Πρόεδρος ή ο Γενικός Γραμματέας. 

4. Ο Πρόεδρος όταν απουσιάζει μπορεί να αναπλη¬ 
ρώνεται σε όλες του τις αρμοδιότητες από τον Γενικό 
Γραμματέα. 

5. Οι αποφάσεις του Διοικητικού Συμβουλίου λαμβά- 
νονται με απλή πλειοψηφία των παρόντων μελών και σε 
περίπτωση ισοψηφίας υπερισχύει η γνώμη με την οποία 
συντάσσεται ο Πρόεδρος. 

Εξαιρετικά οι αποφάσεις του Διοικητικού Συμβουλίου 
του Ιδρύματος λαμβάνονται με πλειοψηφία των δύο τρί¬ 
των (2/3) των μελών του, όταν πρόκειται για: 


α) Απόφαση εκποίησης περιουσιακών στοιχείων του 
Ιδρύματος αξίας άνω των πενήντα χιλιάδων (50.000) 
ευρώ ή αγορά περιουσιακού στοιχείου της ίδιας αξίας. 

β) Απόφαση σύναψης δανείου. 

γ) Απόφαση τροποποίησης του παρόντος καταστα¬ 
τικού. 

6. Σε κάθε συνεδρίαση του Διοικητικού Συμβουλίου 
τηρούνται πρακτικά με ευθύνη του Γενικού Γραμματέα, 
τα οποία υπογράφονται από όλα τα μέλη που παρέστη¬ 
σαν σε αυτή, με μνεία των τυχόν μειοψηφιών, καθώς και 
της αιτιολογίας τους. 

7. Οι αποφάσεις είναι άμεσα εφαρμόσιμες με την επι¬ 
κύρωση των πρακτικών που γίνεται με ευθύνη του Γε¬ 
νικού Γραμματέα εντός 15ημέρου από την συνεδρίαση 
του Διοικητικού Συμβουλίου. 

8. Σε περίπτωση αδικαιολόγητης απουσίας μέλους του 
Διοικητικού Συμβουλίου από τρεις (3) συνεχείς τακτικές 
συνεδριάσεις, με Πράξη του Προέδρου του Διοικητικού 
Συμβουλίου, το μέλος θεωρείται ότι έχει παραιτηθεί και 
αντικαθίσταται με την συμπλήρωση της κενής θέσης 
κατά τα οριζόμενα στις παραγράφους 7 και 8 του άρ¬ 
θρου 6 του παρόντος. Αν το μέλος που απουσιάζει είναι 
ο συντονιστής της επιστημονικής επιτροπής της «ΕΛΛΗ¬ 
ΝΙΚΗΣ ΣΥΝΕΡΓΑΖΟΜΕΝΗΣ ΟΓΚΟΑΟΓΙΚΗΣ ΟΜΑΔΑΣ», το 
Διοικητικό Συμβούλιο γνωστοποιεί άμεσα την παραπά¬ 
νω Πράξη του Προέδρου του Διοικητικού Συμβουλίου 
στην «ΕΛΛΗΝΙΚΗ ΣΥΝΕΡΓΑΖΟΜΕΝΗ ΟΓΚΟΛΟΓΙΚΗ ΟΜΑ¬ 
ΔΑ». Μέχρι τον ορισμό νέου μέλους σε αντικατάσταση 
του παραιτηθέντος - με τον προαναφερόμενο τρόπο - 
Συντονιστή της Επιστημονικής Επιτροπής της «ΕΛΛΗ¬ 
ΝΙΚΗΣ ΣΥΝΕΡΓΑΖΟΜΕΝΗΣ ΟΓΚΟΑΟΓΙΚΗΣ ΟΜΑΔΑΣ», 
το Διοικητικό Συμβούλιο του Ιδρύματος λειτουργεί με 
οκταμελή(8μελή) σύνθεση. 

9. Αν για οποιονδήποτε λόγο λυθεί η «ΕΛΛΗΝΙΚΗ ΣΥ¬ 
ΝΕΡΓΑΖΟΜΕΝΗ ΟΓΚΟΛΟΓΙΚΗ ΟΜΑΔΑ» ή ανπαρέλθουν 
τρεις (3) μήνες από την λήξη με οποιονδήποτε τρόπο 
της θητείας του μέλους του Διοικητικού Συμβουλίου του 
Ιδρύματος που έχει την ιδιότητα του Συντονιστή της Επι¬ 
στημονικής Επιτροπήςτης «ΕΛΛΗΝΙΚΗΣ ΣΥΝΕΡΓΑΖΟΜΕ¬ 
ΝΗΣ ΟΓΚΟΑΟΓΙΚΗΣ ΟΜΑΔΑΣ» και την γνωστοποίηση 
της σχετικής ως άνω Πράξηςτου Προέδρου του Διοικη¬ 
τικού Συμβουλίου στην «ΕΛΛΗΝΙΚΗ ΣΥΝΕΡΓΑΖΟΜΕΝΗ 
ΟΓΚΟΛΟΓΙΚΗ ΟΜΑΔΑ», το Διοικητικό Συμβούλιο του 
Ιδρύματος, μετά από έγγραφη ειδοποίηση προς αυτήν, 
ορίζει το μέλος του σύμφωνα με τα οριζόμενα πιο πάνω 
στην παράγραφο 3 του άρθρου 6 του παρόντος. 

10. Το Διοικητικό Συμβούλιο είναι το ανώτατο όργανο 
του Ιδρύματος. Είναι αρμόδιο να αποφασίζει για κάθε 
θέμα που ανάγεται στη διαχείριση της περιουσίας και 
γενικά των δραστηριοτήτων του και να λαμβάνει όλα τα 
ενδεικνυόμενα μέτρα και τις αποφάσεις για την πραγμά¬ 
τωση των σκοπών του Ιδρύματος σύμφωνα με το παρόν 
καταστατικό, το ν. 4182/2013 και τα διατάγματα που εκ- 
δόθηκαν ή θα εκδοθούν σε εκτέλεση του νόμου αυτού 
καθώς και τους λοιπούς νόμους και διατάγματα. 

Ειδικότερα το Διοικητικό Συμβούλιο: 

α) Καθορίζει το πλαίσιο λειτουργίας και τα καθήκοντα 
της Εκτελεστικής Επιτροπής δίδοντας και τις σχετικές 
εντολές, για την πραγμάτωση των αποφάσεών του. Πα- 

ρέχει στην Εκτελεστική Επιτροπή ειδικές και συγκεκρι¬ 
μένες εξουσιοδοτήσεις, όσον αφορά την εκπροσώπηση 
του Ιδρύματος, την άσκηση συγκεκριμένων πράξεων 
Διοίκησης και Διαχείρισης, προσδιορίζοντας συγχρόνως 
και την έκταση των εξουσιοδοτήσεων αυτών, καθώς και 
τον χρόνο ισχύος τους. Εγκρίνει τις πράξεις και αποφά¬ 
σεις της. Οποιαδήποτε πράξη ή απόφαση της Εκτελε¬ 
στικής Επιτροπής πρέπει να έχει την εξουσιοδότηση και 
έγκριση του Διοικητικού Συμβουλίου. 

β) Αποφασίζει για όλα τα ζητήματα, που αφορούν το 
Ίδρυμα και για την διάθεση με οποιονδήποτε τρόπο των 
κινητών και ακινήτων περιουσιακών στοιχείων. Διαχει¬ 
ρίζεται την περιουσία του και διαθέτει τους πόρους του 
για κάθε ενέργεια, που σχετίζεται με την εκπλήρωση των 
σκοπών του και γενικά ασκεί κάθε εξουσία, που απορρέει 
από το παρόν και τις διατάξεις των σχετικών νόμων και 
διαταγμάτων. 

γ) Χαράσσειτην επιστημονική και λοιπή δραστηριό¬ 
τητα του Ιδρύματος. 

δ) Καταρτίζει το ετήσιο πρόγραμμα και τις δραστη¬ 
ριότητες του Ιδρύματος και εγκρίνει τη λήψη των απα¬ 
ραίτητων μέτρων. 

ε) Εγκρίνει την ανάληψη εκτέλεσης από το Ίδρυμα 
ερευνητικών προγραμμάτων, την διοργάνωση διεθνών 
συναντήσεων, συνεδρίων και επιστημονικών ανακοι¬ 
νώσεων. 

στ) Εγκρίνει τον Προϋπολογισμό, Ισολογισμό και Απο¬ 
λογισμό του Ιδρύματος. 

ζ) Αποφασίζει την πρόσληψη του αναγκαίου προσω¬ 
πικού, επιστημονικού και διοικητικού για την στελέχωση 
του Ιδρύματος και την ανάθεση διεκπεραίωσης νομικών 
υποθέσεων και υπηρεσιών σε δικηγόρους. 

η) Προσδιορίζει τα δικαιώματα, τα καθήκοντα και τις 
υποχρεώσεις όλου γενικά του προσωπικού, καθώς και 
την αμοιβή τους. 

θ) Αποφασίζει τον τρόπο διαχείρισης των πάσης (ρύσε¬ 
ως εσόδων και εξόδων και των περιουσιακών στοιχείων 
του Ιδρύματος και γενικά αποφασίζει για κάθε θέμα επί 
του οποίου από το Νόμο ή το Καταστατικό του Ιδρύμα¬ 
τος απαιτείται απόφαση του οργάνου. 

ι) Δύναται να συστήνει επιτροπές ή ομάδες εργασίας 
αποτελούμενες από ειδικούς επιστήμονες, για τον σχεδί¬ 
ασμά, ανάθεση, υλοποίηση ή γνωμοδότηση σε κάθε ζή¬ 
τημα, που έχει σχέση με την προαγωγή των σκοπών του. 

ια) Καταρτίζει οργανόγραμμα και εσωτερικό κανονι¬ 
σμό λειτουργίας. 

ιβ) Διορίζει τον Εκτελεστικό Διευθυντή ο οποίος είναι 
έμμισθος υπάλληλος, υπάγεται απ' ευθείας στο Διοικη¬ 
τικό Συμβούλιο, υποστηρίζει διοικητικά το έργο του 
Προέδρου, του Γενικού Γραμματέα και του Ταμία και 
υλοποιεί τις αποφάσεις του Διοικητικού Συμβουλίου. Στις 
συνεδριάσεις του Διοικητικού Συμβουλίου μετέχει χωρίς 
δικαίωμα ψήφου ο Εκτελεστικός Διευθυντής. 

Άρθρο 16 

Τροποποίηση Οργανισμού 

Το καταστατικό του Ιδρύματος δύναται να τροποποιη¬ 
θεί ή να συμπληρωθεί με προεδρικό διάταγμα σύμφωνα 
με τις διατάξεις των άρθρων 51 παράγραφος 1 και 52 


παράγραφος 1 του ν. 4182/2013 και των άρθρων 110 
και 119 του Αστικού Κώδικα, ύστερα από πρόταση του 
Διοικητικού Συμβουλίου, που λαμβάνεται με πλειοψηφία 
των δύο τρίτων (2/3) του συνόλου των μελών του. 

Στον Υπουργό Οικονομικών αναθέτουμε τη δημοσίευ¬ 
ση και εκτέλεση του παρόντος διατάγματος. 

Αθήνα 17 Αυγούστου 2017 
Ο Πρόεδρος της Δημοκρατίας 

ΠΡΟΚΟΠΙΟΣ Β. ΠΑΥΛΟΠΟΥΛΟΣ 

Οι Υπουργοί 

Παιδείας, Έρευνας Υφυπουργός 

και Θρησκευμάτων Οικονομικών 

ΚΩΝΣΤΑΝΤΙΝΟΣ ΓΑΒΡΟΓΛΟΥ ΑΙΚΑΤΕΡΙΝΗ ΠΑΠΑΝΑΤΣΙΟΥ 

Υγείας 

ΑΝΔΡΕΑΣ ΞΑΝΘΟΣ 


ΑΠΟΦΑΣΕΙΣ 

Αριθμ. 151323/Ε2 (3) 

Καθορισμός ύψους ωριαίας αντιμισθίας και 
ωρών εβδομαδιαίας απασχόλησης ιδιωτών οι 
οποίοι προσλαμβάνονται για τη διδασκαλία αντι¬ 
κειμένων / μαθημάτων στα Καλλιτεχνικά Σχολεία. 

ΟΙ ΥΠΟΥΡΓΟΙ 

ΠΑΙΔΕΙΑΣ, ΕΡΕΥΝΑΣ ΚΑΙ ΘΡΗΣΚΕΥΜΑΤΩΝ - 
ΟΙΚΟΝΟΜΙΚΩΝ 

Έχοντας υπόψη: 

1) Τις διατάξεις του άρθρου 8 παρ. 16 του ν. 3194/2003 
(ΦΕΚ 267 Α'), 

2) τις διατάξεις της παρ. 2 του άρθρου 10 «Ρύθμιση 
θεμάτων υπηρεσιακής κατάστασης εκπαιδευτικού προ¬ 
σωπικού» του ν. 4452/2017 (ΦΕΚ 17 Α'), 

3) τοπ.δ. 114/2014 (ΦΕΚ 181 Α') «Οργανισμός Υπουρ¬ 
γείου Παιδείας και Θρησκευμάτων», 

4) το π.δ. 70/2015 (ΦΕΚ 114 Α') «Ανασύσταση των 
Υπουργείων Πολιτισμού και Αθλητισμού, [...] μετονομα- 
σία του Υπουργείου Πολιτισμού, Παιδείας και Θρησκευ¬ 
μάτων σε Υπουργείο Παιδείας, Έρευνας και Θρησκευ¬ 
μάτων, [...]», 

5) το π.δ. 125/2016 (ΦΕΚ 210 Α') «Διορισμός Αντι¬ 
προέδρου της Κυβέρνησης, Υπουργών, Αναπληρωτών 
Υπουργών και Υφυπουργών», 

6) την αριθμ. 107922/Γ7/3.10.2003 (ΦΕΚ 1497 Β') 
υπουργική απόφαση με θέμα «Σκοπός ίδρυσης και λει¬ 
τουργίας γυμνασίων (καλλιτεχνικών σχολείων)», 

7) την αριθμ. Υ29/2015 (ΦΕΚ 2168 Β') απόφαση πρω¬ 
θυπουργού «Ανάθεση αρμοδιοτήτων στον Αναπληρωτή 
Υπουργό Οικονομικών Γεώργιο Χουλιαράκη», 

8) την αριθμ. 140127/Ε2/1.9.2016 υπουργική απόφα¬ 
ση (ΦΕΚ 2844 Β') Ρυθμιστική υπουργική απόφαση με 
θέμα «Ορισμός κριτηρίων επιλογής για την πρόσληψη 
ωρομίσθιου προσωπικού με σχέση εργασίας ιδιωτικού 

δικαίου ορισμένου χρόνου, στις κατευθύνσεις του Θεά¬ 
τρου - Κινηματογράφου και Χορού.», 

9) το αριθμ. 256 απόσπασμα πρακτικού της συνε¬ 
δρίασης της «Επιτροπής Καλλιτεχνικών Σχολείων» της 
29ης.1.2015, 

10) την ανάγκη κάλυψης των λειτουργικών αναγκών 
των καλλιτεχνικών σχολείων της χώρας με πρόσληψη 
εξειδικευμένου προσωπικού, το οποίο δεν ανήκει σε 
εκπαιδευτικό κλάδο και συνεπώς δεν προβλέπεται η 
πρόσληψή τους ως προσωρινών αναπληρωτών, 

11) το αριθμ. 130475/Β1/31.7.2017 έγγραφο της Διεύ¬ 
θυνσης Τακτικού Προϋπολογισμού, ΜΠΔΣ και ΠΔΕ της 
Γεν. Δ/νσης Οικ. Υπηρεσιών του Υπ. Παιδείας, Έρευνας 
και Θρησκευμάτων, και 

12) το γεγονός ότι από την πρόσληψη ιδιωτών με 
ωριαία αντιμισθία για τη στελέχωση των Καλλιτεχνι¬ 
κών Σχολείων θα προκληθεί δαπάνη ύψους 69,490,00 
€ για το τρέχον οικονομικό έτος και 171.407,00 € για το 
επόμενο, η οποία θα καλυφθεί από τις εγγεγραμμένες 
πιστώσεις της Κεντρικής Υπηρεσίας του προϋπολογι¬ 
σμού του ΥΠ.Π.Ε.Θ. του ΚΑΕ 0517 του ΕΦ 19-220, στο 
πλαίσιο της εκάστοτε Π.Υ.Σ. 33/2006 (άρθρο 2 παρ. 1), 
αποφασίζουμε: 

1. Οι ιδιώτες που προσλαμβάνονται ως ωρομίσθιοι, 
εξειδικευμένοι στα διδακτικά αντικείμενα των κατευ¬ 
θύνσεων Θεάτρου - Κινηματογράφου και Χορού στα 
Καλλιτεχνικά Σχολεία, μπορούν να απασχολούνται μέχρι 
είκοσι (20) ώρες εβδομαδιαίως. 

2. Η ωριαία αντιμισθία των ανωτέρω καθορίζεται σε 
εννέα και είκοσι ένα (9,21) ευρώ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μαρούσι, 13 Σεπτεμβρίου 2017 
Οι Υπουργοί 

Παιδείας, Έρευνας Αναπληρωτής Υπουργός 

και Θρησκευμάτων Οικονομικών 

ΚΩΝΣΤΑΝΤΙΝΟΣ ΓΑΒΡΟΓΛΟΥ ΓΕΩΡΓΙΟΣ ΧΟΥΛΙΑΡΑΚΗΣ 


Αριθμ. οικ. 14720 (4) 

Διάρκεια ισχύος δελτίων αιτούντων διεθνή προ¬ 
στασία. 

Η ΔΙΕΥΘΥΝΤΡΙΑ ΤΗΣ ΥΠΗΡΕΣΙΑΣ ΑΣΥΛΟΥ 

Έχοντας υπόψη τις διατάξεις: 

Ι.Των άρθρων 41 και 90 του Κώδικα Νομοθεσίας για 
την Κυβέρνηση και τα Κυβερνητικά Όργανα, που κυρώ¬ 
θηκε με το άρθρο πρώτο του π.δ. 63/2005 (Α' 98), όπως 
ισχύουν. 

2. Του ν. 3861/2010 (Α' 112) «Ενίσχυση της διαφάνειας 
με την υποχρεωτική ανάρτηση νόμων και πράξεων των 
κυβερνητικών, διοικητικών και αυτοδιοικητικών οργάνων 
στο Διαδίκτυο "Πρόγραμμα Διαύγεια" και άλλες διατάξεις». 

3. Της παρ. 1 στοιχ. δ περ. (εε) του άρθρου 41 του 
ν. 4375/2016 (Α' 51) «Οργάνωση και λειτουργία Υπηρε¬ 
σίας Ασύλου, Αρχής Προσφυγών, Υπηρεσίας Υποδοχής 


και Ταυτοποίησης σύσταση Γενικής Γραμματείας Υπο¬ 
δοχής, προσαρμογή της Ελληνικής Νομοθεσίας προς 
τις διατάξεις της Οδηγίας 2013/32/ΕΕ του Ευρωπαϊκού 
Κοινοβουλίου και του Συμβουλίου "σχετικά με τις κοι¬ 
νές διαδικασίες για τη χορήγηση και ανάκληση του 
καθεστώτος διεθνούς προστασίας (αναδιατύπωση)" (Ε 
180/29.6.2013), διατάξεις για την εργασία δικαιούχων δι¬ 
εθνούς προστασίας και άλλες διατάξεις», όπως ισχύουν. 

4. Του π.δ. 104/2012 (Α' 172) «Οργάνωση και λειτουργία 
Υπηρεσίας Ασύλου στο Υπουργείο Δημόσιας Τάξης και 
Προστασίας του Πολίτη», όπως τροποποιήθηκε από το 
π.δ. 133/2013 (Α' 198) και το ν. 4375/16 (Α' 51) και ισχύει. 

5. Του π.δ. 24/2015 (Α' 20), «Σύσταση και μετονομα- 
σία Υπουργείων, μεταφορά της Γενικής Γραμματείας των 
Κοινωνικών Ασφαλίσεων». 

6. Το γεγονός ότι ο μέσος χρόνος ολοκλήρωσης της 
εξέτασης των αιτήσεων διεθνούς προστασίας που υπο¬ 
βάλλονται από αλλοδαπούς με χώρα καταγωγής την Αλ¬ 
βανία, τη Γεωργία και το Πακιστάν δεν υπερβαίνει τους 
δύο (2) μήνες. 

7. Το γεγονός ότι σύμφωνα με τα επίση μα στατιστικά 
στοιχεία της Ευρωπαϊκής Ένωσης το ποσοστό χορήγη¬ 
σης διεθνούς προστασίας σε αιτούντες από τις προα- 
ναφερόμενες χώρες καταγωγής (Αλβανία, Γεωργία και 
Πακιστάν) είναι χαμηλότερο του είκοσι πέντε τοις εκατό 
(25%). 

8. Το γεγονός ότι από τις διατάξεις της παρούσας δεν 
προκαλείται δαπάνη σε βάρος του κρατικού προϋπολο¬ 
γισμού, αποφασίζουμε: 

1. Αντικαθίσταται η παρ. 1 της με αριθμ. πρωτ. οικ./ 
8097/25.5.2016 (Β' 1542) απόφασης της Διευθύντριας 
της Υπηρεσίας Ασύλου «Διάρκεια ισχύος δελτίων αιτού- 
ντων διεθνή προστασία», ως ακολούθως: 

«1 .Τα δελτία μετά οποία εφοδιάζονται οι αιτούντες δι¬ 
εθνή προστασία, εφόσον έχει πραγματοποιηθεί πλήρης 
καταγραφή της αίτησης διεθνούς προστασίας, σύμφωνα 
με το άρθρο 36 παρ. 1 (α) του ν. 4375/2016, θα έχουν 
διάρκεια έξι (6) μηνών, πλην της ακόλουθης εξαίρεσης: 

Τα δελτία με τα οποία εφοδιάζονται οι αιτούντες δι¬ 
εθνή προστασία με χώρα καταγωγής την Αλβανία, τη 
Γεωργία και το Πακιστάν έχουν διάρκεια δύο (2) μηνών.» 

2. Με την παρούσα καταργούνται οι με αριθμ. πρωτ. 
οικ. 14159/14.9.2016 (ΦΕΚ Β' 3165) και οικ.2380/1.2.2017 
(ΦΕΚ Β' 393) αποφάσεις της Διευθύντριας της Υπηρεσίας 
Ασύλου, η παρ. 1 της με αριθμ. πρωτ. οικ.8097/25.5.2016 
(Β' 1542) απόφασης της Διευθύντριας της Υπηρεσίας 
Ασύλου, ήπαρ.5τηςοικ.4199/6.3.2017(ΦΕΚΒ' 881)από¬ 
φασης της Διευθύντριας της Υπηρεσίας Ασύλου, καθώς 
και κάθε άλλη γενική ή ειδική διάταξη που αντίκειται 
στις διατάξεις της παρούσας ή ρυθμίζει διαφορετικά τα 
θέματα που αποτελούν αντικείμενό της. 

3. Η ισχύς της απόφασης αυτής αρχίζει από τη δημο¬ 
σίευσή της. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 1 Σεπτεμβρίου 2017 

Η Διευθύντρια 

ΜΑΡΙΑ ΣΤΑΥΡΟΠΟΥΛΟΥ 

(5) 

Αύξηση ωραρίου υπαλλήλων του Δήμου Χανίων. 

Με την αριθμ. 390/2.6.2017 απόφαση του Δημοτικού 
Συμβουλίου Χανίων, η οποία εκδόθηκε σύμφωνα με τις 
διατάξεις του άρθρου 8 παρ. 1 του ν. 4368/2016, όπως 
ισχύουν και έπειτα από τις αριθμ. πρωτ.: 17763/5.4.2016 
και 17761/5.4.2016 αιτήσεις των κατωτέρω υπαλλήλων 
του Δήμου Χανίων με σχέση εργασίας Ιδιωτικού Δικαίου 
Αορίστου Χρόνου, εγκρίνεται η αύξηση του ωραρίου 
εργασίας της Παντελάκη Αρετής του Όθωνα και της 
Αμαξοπούλου Δέσποινας του Παναγιώτη αντίστοιχα, 
εκπαιδευτικής βαθμίδας και ειδικότητας Υ.Ε. Καθαριστρι¬ 
ών Σχολικών Μονάδων, σε σαράντα (40) ώρες εβδομα- 
διαίως. 

(Αριθμ. βεβ. ύπαρξης πίστωσης στους Κ.Α. 15-6021.001 
και 15-6052.001 του προϋπολογισμού οικονομικού έτους 
2017 του οικείου Δήμου και αντίστοιχης πρόβλεψης για 
τα επόμενα έτη: 23345/8.5.2017). 

(Αριθμ. βεβ. ολοκλήρωσης διενέργειας αυτεπάγγελτου 
ελέγχου γνησιότητας των υποχρεωτικών και λαμβανο- 
μένων υπόψη (για την παρούσα αύξηση του ωραρίου 
εργασίας των ως άνω υπαλλήλων) δικαιολογητικώντου 
οικείου Δήμου: 45884/31.8.2017). 

(Αριθμ. πρωτ. απόφασης της Συντονίστριας της Αποκε¬ 
ντρωμένης Διοίκησης Κρήτης (Δ/νση Διοίκησης/Τμήμα 
Δ/κού - Οικ/κού Ν. Χανίων) περί ελέγχου νομιμότητας της 
ως άνω απόφασης του Δήμου Χανίων: 1084/28.7.2017 
(ΑΔΑ: ΩΨ220Ρ1Θ-ΧΘ6)). 

(Αριθμ. απόφ. Αποκεντρωμένης Διοίκησης Κρήτης: 
12132/14.9.2017). 

Η Συντονίστρια Αποκεντρωμένης Διοίκησης 

ΜΑΡΙΑ ΚΟΖΥΡΑΚΗ 


( 6 ) 

Αύξηση ωραρίου εργασίας υπαλλήλου με σχέση 
εργασίας ιδιωτικού δικαίου ορισμένου χρόνου 
του Ν.Π.Δ.Δ. του Δήμου Θέρμης Νομού Θεσσα- 
λονίκης"Κέντρα Κοινωνικής Πρόνοιας - Φροντί¬ 
δας και Προσχολικής Αγωγής Δήμου Θέρμης". 

Με την αριθμ. 115/28.8.2017 απόφαση του Διοικη¬ 
τικού Συμβουλίου του Ν.Π.Δ.Δ. του Δήμου Θέρμης 
Νομού Θεσσαλονίκης "Κέντρα Κοινωνικής Πρόνοιας - 
Φροντίδας και Προσχολικής Αγωγής Δήμου Θέρμης", 
που εκδόθηκε σύμφωνα με τις διατάξεις του άρθρου 8 
του ν. 4368/2016 (ΦΕΚ 21/Α721.2.2016) όπως τροπο¬ 
ποιήθηκε και ισχύει και των άρθρων 65,67,225,226 του 
ν. 3852/2010 (ΦΕΚ 87/Α77.6.2010), αυξάνεται το ωράριο 
εργασίας του υπαλλήλου με σχέση εργασίας ιδιωτικού 
δικαίου ορισμένου χρόνου του φορέα, ύστερα από αί¬ 
τησή του, στο ανώτατο όριο της πλήρους απασχόλησης 
της οικείας εκπαιδευτικής βαθμίδας και ειδικότητας, με 
αντίστοιχη αύξηση των πάσης φύσεως αποδοχών του: 

Ειδικότητα ΔΕ Οδηγός Λεωφορείου 

Πολύβιος Γεωργιάδηςτου Χριστόδουλου. 


(Αριθμ. βεβ. του Ν.Π.Δ.Δ. Δήμο Θέρμης "Κέντρα Κοι¬ 
νωνικής Πρόνοιας - Φροντίδας και Προσχολικής Αγωγής 
Δήμου Θέρμης"για την πρόβλεψη της προκαλούμενης 
δαπάνης: 4105/29.8.2017). 

(Αριθμ. απόφ. Αποκεντρωμένης Διοίκησης Μακεδονί¬ 
ας - Θράκης: 57125/13.9.2017). 

Με εντολή Συντονιστή 
Αποκεντρωμένης Διοίκησης 
Η ΠροϊσταμένηΤμήματος 
Τ.Α. και Ν.Π. Θεσσαλονίκης 

ΣΟΥΛΤΑΝΑ ΤΣΕΛΕΝΤΗ 


Αριθμ. 6235 οικ. (7) 

Καθιέρωση υπερωριακής απασχόλησης υπαλλή¬ 
λων της Γενικής Δ/νσης Περιφερειακής Αγροτι¬ 
κής Οικονομίας και Κτηνιατρικής της Περιφέρει¬ 
ας Νοτίου Αιγαίου για το Β' εξάμηνο έτους 2017. 

Ο ΠΕΡΙΦΕΡΕΙΑΡΧΗΣ ΝΟΤΙΟΥ ΑΙΓΑΙΟΥ 

Έχοντας υπόψη: 

1 .Τις διατάξεις του ν. 3852/2010 (ΦΕΚ 87/τ.Α'/7.6.2010) 
«Νέα Αρχιτεκτονική της Αυτοδιοίκησης και της Αποκε¬ 
ντρωμένης Διοίκησης - Πρόγραμμα Καλλικράτης». 

2. Τις υπ' αριθμ. 49947/22.7.2015 (ΦΕΚ 1666/τ.Β7 
10.8.2015) και 92066/27.12.2016 (ΦΕΚ 4343Λ.Β7 
30.12.2016) αποφάσεις του ασκούντο καθήκοντα Γενικού 
Γραμματέα Αποκεντρωμένης Διοίκησης Αιγαίου με θέμα 
«Έγκριση τροποποίησης του Οργανισμού Εσωτερικής 
Υπηρεσίας της Περιφέρειας Νοτίου Αιγαίου». 

3. Την με αριθμ. οικ.100393/8204/20.8.2015 απόφαση 
του Περιφερειάρχη Νοτίου Αιγαίου περί τοποθέτησης 
υπαλλήλων και ορισμού Προϊσταμένων στις οργανικές 
μονάδες των Περιφερειακών Ενοτήτων της Περιφέρειας 
Νοτίου Αιγαίου. 

4. Τις διατάξεις του άρθρου 20, παρ. Α εδαφ. 1,2 και 
3 του ν. 4354/2015 (ΦΕΚ 176/τ.Α') «Μισθολογικές ρυθ¬ 
μίσεις των υπαλλήλων του Δημοσίου, των ΟΤΑ α και Β 
βαθμού των ΝΠΔΔ κ.α.». 

5. Την αριθμ. 2/1015 /ΔΕΠ/5.1.2016 εγκύκλιο του Γενι¬ 
κού Λογιστηρίου του Κράτους με θέμα: «Παροχή οδηγι¬ 
ών για την εφαρμογή των διατάξεων του Κεφαλαίου Β' 
του ν. 4354/2015 (176 /Α') «Μισθολογικές ρυθμίσεις των 
υπαλλήλων του Δημοσίου, των Οργανισμών Τοπικής Αυ¬ 
τοδιοίκησης (Ο.Τ.Α.) πρώτου και δεύτερου βαθμού, των 
Νομικών Προσώπων Δημοσίου (Ν.Π.Δ.Δ.) και Ιδιωτικού 
Δικαίου (Ν.Π.Ι.Δ.), καθώς και των Δ.Ε.Κ.Ο. του κεφ. Α' του 
ν. 3429/2005 (Α' 314) και άλλες μισθολογικές διατάξεις». 

6. Το γεγονός ότι σύμφωνα με την κοινή υπουργική 
απόφαση 2545/17.10.2016 (ΦΕΚ 3447/Β72016) περί: 
«Εκχώρησης αρμοδιοτήτων της Ειδικής Υπηρεσίας Δι¬ 
αχείρισης (ΕΥΔ ΠΑΑ) του Προγράμματος Αγροτικής Ανά¬ 
πτυξης 2014-2020 Α) στις Ειδικές Υπηρεσίες Διαχείρισης 
Επιχειρησιακών Προγραμμάτων των Περιφερειών και 
Β) στις Γενικές Διευθύνσεις Περιφερειακής Αγροτικής 
Οικονομίας και Κτηνιατρικής των Περιφερειών, ως Ενδιά¬ 
μεσοι Φορείς Διαχείρισης Πράξεων ΠΑΑ» οι Γεν. Δ/νσεις 

Περιφερειακής Αγροτικής Οικονομίας και Κτηνιατρικής 
αναλαμβάνουν αυξημένες αρμοδιότητες. 

7. Την ανάγκη απασχόλησης έντεκα (11) υπαλλήλων 
της Γενικής Δ/νσης Περιφερειακής Αγροτικής Οικονομίας 
και Κτηνιατρικής εκτός ωραρίου υπηρεσίας για τη διεκ¬ 
περαίωση των εκχωρημένων αρμοδιοτήτων της Ειδικής 
Υπηρεσίας Διαχείρισης (ΕΥΔ ΠΑΑ) του Προγράμματος 
Αγροτικής Ανάπτυξης 2014-2020. 

8. Το γεγονός ότι για την παραπάνω υπερωριακή απα¬ 
σχόληση έχουν προβλεφθεί πιστώσεις στον προϋπολο¬ 
γισμό της Π.Ν. Αιγαίου του οικονομικού έτους 2017 στον 
ειδικό φορέα 072- ΚΑΕ 0511 α, αποφασίζουμε: 

Εγκρίνουμε υπερωριακή απασχόληση με αμοιβή για 
έντεκα (11) υπαλλήλουςτης Γενικής Δ/νσης Περιφερεια¬ 
κής Αγροτικής Οικονομίας και Κτηνιατρικής της Περιφέ¬ 
ρειας Νοτίου Αιγαίου, για το διάστημα από τη δημοσίευ¬ 
ση της παρούσας έως και 31.12.2017 και έως είκοσι (20) 
ώρες το μήνα για υπερωριακή απογευματινή εργασία. 


Το ύψος της δαπάνης που θα προκόψει υπολογίζε¬ 
ται να ανέλθει στο ποσό των πέντε χιλιάδες τριακόσια 
(5.300) ευρώ συνολικά και θα καλυφθεί από πιστώσεις 
του προϋπολογισμού της Περιφέρειας Νοτίου Αιγαίου 
του οικονομικού έτους 2017 από τον φορέα 072 και τον 
ΚΑΕ 051 Ια. 

Η απόφαση συγκρότησης συνεργείου και η βεβαίω¬ 
ση παροχής υπερωριακής εργασίας θα εκδίδονται από 
τον Γενικό Διευθυντή της Γενικής Δ/νσης Περιφερειακής 
Αγροτικής Οικονομίας και Κτηνιατρικής Περιφέρειας Νο¬ 
τίου Αιγαίου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ρόδος 24 Αυγούστου 2017 
Ο Περιφερειάρχης 
ΓΕΩΡΓΙΟΣ ΧΑΤΖΗΜΑΡΚΟΣ 

